﻿De seneste to måneder har alle danskere haft mulighed for at være med til at vælge Danmarks officielle nationalret.

Læs også : Svinekoteletten ydmyget ved kåring af nationalret

​Og i dag er vinderen fundet. Stegt flæsk med persillesovs vandt overlegent den afgørende afstemning med 44 procent af stemmerne.

Sådan gik afstemningen 63.263 danskere deltog i afstemningen på Fødevareministeriets hjemmeside danskernesmad.dk. ﻿ ﻿ 1. Stegt flæsk - 27.893 stemmer 2. Smørrebrød - 17.041 stemmer 3. Hakkebøf - 7.625 stemmer 4. Karbonader - 3.406 stemmer 5. Brændende kærlighed - 2.423 stemmer 6. Æbleflæsk - 2.276 stemmer 7. Stegte sild - 2.113 stemmer 8. Svinekotelet - 486 stemmer I den landsdækkende afstemning kunne man kun stemmer på ovenstående 8 retter, da flere af de andre forhåndsfavoritter som frikadeller og flæskesteg blev stemt ud i de indledende lokale afstemninger.

- Det er en ret, som jeg selv holder meget af, siger fødevareminister Dan Jørgensen.

Kåring har sat fokus på dansk madkultur

Han glæder sig også over, at de seneste måneders kåring af en nationalret har sat fokus på at genopdage de mange gode danske retter.

Læs også : QUIZ Har du styr på de danske nationalretter?

​Over 63.000 stemte i den sidste og afgørende afstemning, og 174.000 har været inde på Fødevareministeriets kampagneside danskernesmad.dk for blandt andet at se opskrifterne og læse om de danske retter.

- Dansk og ny nordisk mad er berømmet ude i verden. Men hjemme i vores egne køkkener glemmer vi ofte vores madrødder. Nationalretten har været med til at genfinde og udvikle vores madtradition, siger Dan Jørgensen.

Se alle retter og opskrifter

Som opfølgning på kåringen udsender Fødevarestyrelsen et hæfte med opskrifter på retterne, der har deltaget i konkurrencen om danskernes nationalret.

Hæftet udkommer kort efter nytår.

Læs også : Her er de 24 retter, der kan blive Danmarks nationalret

Du kan også allerede nu se retterne og finde opskrifter på danskernesmad.dk.